IPL11 શરૂ થતા પહેલા જ સ્ટિવ સ્મિથ બોલ ટેમ્પરિંગ વિવાદમાં ફસાતા અજિંક્ય રહાણે રાજસ્થાન રોયલ્સની કેપ્ટનશિપ સોંપવામાં આવી હતી. વોર્ને આગળ જણાવ્યું કે, ‘IPLમાંથી મેં શું શીખ્યું? આ ફોર્મેટમાં આધુનિક બેટ્સમેનોનો જબરદસ્ત રીતે ઉદય થયો છે. તેમણે ઈનોવેશન અને પાવર વડે પોતાની છાપ છોડી છે. આવામાં બેટ્સમેનોને રોકવાને બદલે બોલરોએ તેમને પેવેલિયન મોકલવા માટે વધુ આક્રમક રીતે વિચારવું પડશે. ગ્રાઉન્ડ ફીલ્ડિંગ પણ સુપર એથલેટિક રહી છે અને તેમાં સતત સુધારા થઈ રહ્યાં છે. જોકે, કેચિંગમાં વધુ સુધાર કરવાની જરૂર છે.’ વૉર્ને પોતાની પોસ્ટમાં લખ્યું કે, ટીમમાં ઘણા એવા ખેલાડીઓ છે જે પોતાના ક્રિકેટ કરિયરમાં ઘણા આગળ જશે. તેણે સંજુ સેમસનને ઈન્ડિયન ક્રિકેટનો ભવિષ્યનો સ્ટાર ગણાવ્યો.